
Parlamentul  României

Camera  Deputaţilor

Comisia pentru industrii si servicii






                 Bucureşti, 23.03.2006 









                    Nr.23/39/2006

AVIZ

asupra proiectului de Lege privind aprobarea Ordonanţei de urgenţă a Guvernului nr.184/2005 pentru modificarea Ordonanţei de urgenţă a Guvernului nr.91/2005 privind instituirea Programului de acordare a unor ajutoare băneşti populaţiei cu venituri reduse care utilizează gaze naturale pentru încălzirea locuinţei, în vederea creşterii eficienţei consumului, siguranţei şi calităţii vieţii



În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru muncă şi protecţie socială, cu proiectul de Lege privind aprobarea Ordonanţei de urgenţă a Guvernului nr.184/2005 pentru modificarea Ordonanţei de urgenţă a Guvernului nr.91/2005 privind instituirea Programului de acordare a unor ajutoare băneşti populaţiei cu venituri reduse care utilizează gaze naturale pentru încălzirea locuinţei, în vederea creşterii eficienţei consumului, siguranţei şi calităţii vieţii, transmis cu adresa nr. P.L.X 131 din 8 martie 2006, înregistrată sub nr. 23/39 din 9 martie 2006.


Potrivit prevederilor art.60 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 22 martie 2006.



Consiliul Legislativ a avizat favorabil proiectul de lege, transmis prin avizul nr.1789/15.12.2005.



În raport de obiectul şi conţinutul său, proiectul de lege face parte din categoria legilor ordinare.



În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege, cu amendamente admise prezentate în anexă.



În conformitate cu prevederile art.75 alin.(1) şi (3) din Constituţia României, republicată, Camera Deputaţilor este Cameră decizională.



PREŞEDINTE,




SECRETAR,


       Dan Ioan Popescu


                    Aurelia Vasile
A M E N D A M E N T E     A D M I S E 

crt.
Textul OUG nr.91/2005, aprobată prin Legea nr. 291/2005
Textul OUG nr. 184/2005
Text adoptat de Senat

1.


Titlul legii

LEGE

pentru privind aprobarea Ordonanţei de urgenţă a Guvernului nr.184/2005 pentru modificarea Ordonanţei de urgenţă a Guvernului nr.91/2005 privind instituirea Programului de acordare a unor ajutoare băneşti populaţiei cu venituri reduse care utilizează gaze naturale pentru încălzirea locuinţei, în vederea creşterii eficienţei consumului, siguranţei şi calităţii vieţii


Nemodificat


2.


Articol unic. – Se aprobă Ordonanţa de urgenţă a Guvernului nr.184 din 14 decembrie 2005 pentru modificarea Ordonanţei de urgenţă a Guvernului nr.91/2005 privind instituirea Programului de acordare a unor ajutoare băneşti populaţiei cu venituri reduse care utilizează gaze naturale pentru încălzirea locuinţei, în vederea creşterii eficienţei consumului, siguranţei şi calităţii vieţii, publicată în Monitorul Oficial al României, Partea I, nr.1.171 din 23 decembrie 2005.


Articol unic. – Se aprobă Ordonanţa de urgenţă a Guvernului nr.184 din 14 decembrie 2005 pentru modificarea Ordonanţei de urgenţă a Guvernului nr.91/2005 privind instituirea Programului de acordare a unor ajutoare băneşti populaţiei cu venituri reduse care utilizează gaze naturale pentru încălzirea locuinţei, în vederea creşterii eficienţei consumului, siguranţei şi calităţii vieţii, publicată în Monitorul Oficial al României, Partea I, nr.1.171 din 23 decembrie 2005 cu următoarele modificări şi completări:

Conform normelor de tehnică legislativă.

3. 
Art. 2. - (1) În perioada 2005-2008 se acordă un ajutor bănesc pentru acoperirea unei părţi din cheltuielile cu achiziţionarea, instalarea şi punerea în funcţiune a unei centrale termice individuale sau, după caz, a unui arzător automatizat, denumit în continuare ajutor bănesc. 

     .. ……………………….

 (3) Ajutorul bănesc se acordă sub formă de bonuri valorice, în cuantum diferenţiat, după cum urmează: 

a) în sumă de 1.000 lei, în cazul achiziţionării, instalării şi punerii în funcţiune a unei centrale termice individuale; 

b) în sumă de 200 lei, în cazul achiziţionării şi montării unui arzător automatizat. 

(4) Prin hotărâre a Guvernului, sumele prevăzute la alin. (3) se indexează anual cu un procent egal cu rata inflaţiei prognozată de Institutul Naţional de Statistică.
____________

1. Alineatul (3) al articolului 2 se modifică şi va avea următorul cuprins:

„(3) Ajutorul bănesc se acordă sub formă de bonuri valorice, în cuantum diferenţiat, după cum urmează: 

a) în sumă de 1.500 lei (RON), în cazul achiziţionării, instalării şi punerii în funcţiune a unei centrale termice individuale; 

b) în sumă de 300 lei (RON), în cazul achiziţionării şi montării unui arzător automatizat.” 

2. Alineatul (4) al articolului 2 se modifică şi va avea următorul cuprins:

„(4)  Sumele prevăzute la alin. (3) se majorează prin hotărâre a Guvernului, la propunerea Ministerului Muncii, Solidarităţii Sociale şi Familiei. „
_________

Nemodificat

Nemodificat
1. Alineatele (1), (3) şi (4) al articolului 2 se modifică şi vor avea următorul cuprins:

„(1) În perioada 2005-2008 se acordă un ajutor bănesc pentru acoperirea unei părţi din cheltuielile cu achiziţionarea, instalarea şi punerea în funcţiune a unei centrale termice individuale, noi şi cu randament de ardere de minim 90%,  sau, după caz, a unui arzător automatizat nou, denumit în continuare ajutor bănesc. 

Dep. Ioan Bivolaru-PSD

Dep. Iulian Iancu-PSD

(3) Ajutorul bănesc se acordă sub formă de bonuri valorice, în cuantum diferenţiat, după cum urmează: 

a) în sumă de 1.500 lei, în cazul achiziţionării, instalării şi punerii în funcţiune a unei centrale termice individuale; 

b) în sumă de 300 lei, în cazul achiziţionării şi montării unui arzător automatizat.
Nemodificat 


Pentru a creşte eficienţa consumului prin reducerea cantităţii de gaze naturale arse, se impune ca ajutorul bănesc să se acorde pentru centrale termice performante şi arzătoare noi. 

Conform normelor BNR, unitatea monetară este leul.

4. 
Art. 4. - (1) Ajutorul bănesc se acordă numai în cazul în care  instalarea şi punerea în funcţiune a unei centrale termice, sau, după caz a arzătoarelor automatizate se realizează prin firme autorizate de Autoritatea Naţională de Reglementare a Gazelor Naturale şi de Inspecţia de Stat pentru Controlul Cazanelor, Recipientelor sub Presiune şi Instalaţiilor de Ridicat, denumite în continuare firme autorizate”. 

 
3. Alineatul (1) al articolului 4 se modifică şi va avea următorul cuprins:

”Art. 4. - (1) Ajutorul bănesc se acordă numai în cazul în care  achiziţionarea, instalarea şi punerea în funcţiune a unei centrale termice, sau, după caz a arzătoarelor automatizate se realizează prin firme autorizate în condiţiile legii să efectueze aceste activităţi, denumite în continuare firme autorizate”. 

Nemodificat


2. Alineatul (1) al articolului 4 se modifică şi va avea următorul cuprins:

”Art. 4. - (1) Ajutorul bănesc se acordă numai în cazul în care  instalarea şi punerea în funcţiune a unei centrale termice noi şi cu randament de ardere de minim 90%, sau, după caz, a arzătoarelor automatizate noi se realizează prin firme autorizate în condiţiile legii să efectueze aceste activităţi, denumite în continuare firme autorizate”.

Dep. Istvan Antal – UDMR

Dep. Cristian Boureanu-PNL

Dep. Ioan Bivolaru-PSD

Dep. Iulian Iancu-PSD

Dep. Constantin Petrea – PD


Pentru a nu îngrădi dreptul cetăţeanului de a-şi achiziţiona o centrală termică sau arzător indiferent de sursă, inclusiv din străinătate sau numai de la firme care asigură toate cele trei activităţi, respectiv de comercializare, instalare şi punere în funcţiune.

                                                  PREŞEDINTE,                                                                SECRETAR,

                                               Dan Ioan Popescu                                                             Aurelia Vasile

Consilier,Silvia Vlăsceanu

Expert, Isabela Robe

